Cila është kostoja reale e luftës në Irak për Shtetet e Bashkuara
Veç numrit të të vrarëve, lufta po ashtu i ka kushtuar së tepërmi financiarisht Shteteve të Bashkuara
Mosmarrëveshjet lidhur me luftën në Irak kanë marrë një dimension të ri, ndërsa ekonomistët dhe politikanët ngrenë shqetësime përherë e më të mëdha lidhur me çështjen, se sa shumë po u kushton ajo taksapaguesve amerikanë. Por ekonomistët thonë se përcaktimi i shifrave të sakta është një problem i komplikuar dhe mes tyre ka mosmarrëveshje të mëdha lidhur me koston reale. Joseph Stiglitz, është fitues i çmimit Nobel për ekonominë. Ai thotë se kostoja e luftës tashmë e ka kaluar shifrën e një trilionë dollarëve dhe eventualisht do të arrijë në tre trilionë, ose edhe më tepër. Disa vlerësime të tjera, si ato të Zyrës së Buxhetit në Kongres, janë më të ulëta. Por të gjitha vlerësimet janë të përafërta, se kostoja do të jetë të paktën një trillionë dollarë, një shifër kjo tronditëse dhe tepër e vështirë për t’u kuptuar. Kjo është një shifër mjaft e ndryshme nga ajo që administrata Presidentit Bush përmendte para ndërhyrjes së vitit 2003. Në një program të televizionit ABC, ‘This Week”, Sekretari i Mbrojtjes i asaj kohe, Donald Ramsfeld, hodhi poshtë çdo përllogaritje tjetër. shprehet gazetari. Zoti Ramsfeld përgjigjet: Po përse kjo mospërputhje e madhe shifrash? Zoti Stiglitz dhe analistë të tjerë thonë, se arsyeja e vetme është që administrata e Presidenti Bush nuk priste kurrë që lufta të zgjaste kaq gjatë. Shtëpia e Bardhë i hedh poshtë shifrat e reja të zotit Stglitz, megjithëse një zëdhënës thotë se, në varësi të rrethanave, është e vështirë të parashikosh koston e ardhshme të luftës. Vlerësime të ndryshme, që tani po qarkullojnë, theksojnë se debati lidhur me koston e luftës në të ardhmen, do të vazhdojë, me vazhdimin e luftës. Piter Orsazag, drejtor i Zyrës së Kongresit për Buxhetin, thotë se vlerësimet e zotit Stiglitz janë tepër të larta, pasi ato përfshijnë edhe elementë të tjerë, veç kostos së drejtpërdrejtë mbi buxhetin federal. Ai thotë, se zoti Stiglitz, në veçanti, mbithekson koston e shërbimit shëndetësor për veteranët e Irakut dhe Afgansitanit. Ndërsa Steve Kosiak, analist në Qendrën për Analiza Strategjike dhe Buxhetore, thotë se pagesat e interesit për borxhet shtesë të shkaktuara nga lufta, po ashtu, kontribuojnë tek vlerësimet më të larta. Edhe familjet e ushtarëve kanë përjetuar tashmë një çmim të lartë, atë të humbjes së jetës së djemve dhe vajzave të tyre. Por analistët thonë se pesha e barrës ekonomike të luftës në Irak sipas gjasave, mund të transmetohen deri tek gjenerata e re. //ad//